Cuauhtémoc Blanco

Cuauhtémoc Blanco Bravo, også kjent som El Temo, (født 17. januar 1973 i Tepito i Mexico by) er en meksikansk politiker og tidligere fotballspiller som spilte 120 kamper for det meksikanske landslaget. På fotballbanen spilte Blanco for det meste som en offensiv midtbanespiller.

Blanco er den eneste meksikanske fotballspilleren som noensinne har fått en pris innen en stor internasjonal konkurranse som med FIFA, der han vant en Silver Ball og en Golden Shoe Award under FIFA Confederations Cup i 1999.

Etter idrettskarrieren har han begynt på en politisk karriere for partiet PSD i delstaten Morelos. Han ble valgt til borgermester i Cuernavaca, delstatens hovedstad, i 2015, og satt i den stillingen fram til 2018, hvor han gikk av for å stille til valg som guvernør i Morelos.

Oppvekst 
Blanco var født og oppvokst i det fattige nabolaget Tepito i Mexico by, der han lærte å elske å spille fotball på de lokale fotballbanene. Selv om han vokste opp i et røft miljø med høy kriminalitet, utviklet Blanco en spillestil som hovedsakelig baserte seg på kreativitet og aggressivitet som noen ganger fører til at han mister besinnelsen på banen. 

Blanco debuterte i Primera División (den meksikanske toppdivisjonen) i 1992, i en alder av 19 år, med klubben América. I 1997 ble Blanco lånt ut for å spille med Necaxa, og deretter ble han lånt ut fra 2000 til 2002 til klubben Real Valladolid, som spilte til i spanske La Liga, før han returnerte til Club América i 2002, hvor han vant Balón de Oro, prisen for sesongens spiller i meksikansk serie.

Spillekarriere 
I mai 2005 vant Blanco sitt aller første klubbmesterskap som fotballspiller med Club América, som vant sitt tiende seriemesterskap.

Blanco blir regnet som en av Mexicos beste offensive midtbanespillere og han var en flittig målscorer, med i alt 147 mål i meksikansk serie. Den 2. april 2007 meldte Blanco overgang til Major League Soccer i USA, hvor han signerte en kontrakt med klubben Chicago Fire. Han ble ønsket velkommen av over 5000 fans på Toyota Park da han gjennomførte flere intervjuer med media, signerte autografer og hilste på sine fans. 

Blanco spilte for det meksikanske landslaget i tre VM, i Frankrike i 1998, i Korea-Japan i 2002 og i Sør-Afrika 2010. Han scoret ett mål i hver av disse mesterskapene. Han var medlem av det meksikanske landslaget som vant Confederations Cup i 1999 der ble han også turneringens toppscorer med hele seks mål, inkludert ett mål i finalen. Han ble tildelt Gullstøvelen (som toppscorer) og «Silver Ball» for fremragende spill i denne turneringen. Blanco spilte i alt 120 landskamper for Mexico.

Referanser

Eksterne lenker 
 
 
 
 

Meksikanske borgermestere
Meksikanske fotballspillere
Deltakere for Mexico under Sommer-OL 1996
Fotballspillere under Sommer-OL 1996
Spillere i Fotball-VM 1998
Spillere i Fotball-VM 2002
Spillere i Fotball-VM 2010
Fotballspillere for Club América
Fotballspillere for Club Necaxa
Fotballspillere for Real Valladolid
Fotballspillere for CD Veracruz
Fotballspillere for Chicago Fire
Fotballspillere for Club Santos Laguna
Personer fra Mexico by